এ সময় কী এক অদৃশ্য সম্মোহনি শক্তি তাকে আবিষ্ট করতে লাগল। তার বিবেক তাকে ধিক্কার দিতে লাগল। কেন তুমি এতদিন কোরআনের স্পর্শ থেকে দূরে ছিলে? এতদিন কেন কোরআনের ছায়াতলে আসনি? দৃশ্যপটের পরিবর্তন দেখে খাব্বাব (রা.) বেরিয়ে এলেন। বললেন, ওমর তোমার ও আবুল হাকাম এর ব্যাপারে নবী কারিম (সা.) হেদায়েতের দোয়া করেছেন। বলেছেনÑ ‘হে আল্লাহ! আপনি দুই ওমরের মাঝ থেকে কোনো একজনের মাধ্যমে ইসলামকে শক্তিশালী করুন।’